2005L0026 — FI — 05.10.2005 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION DIREKTIIVI 2005/26/EY, annettu 21 päivänä maaliskuuta 2005, Euroopan parlamentin ja neuvoston direktiivin 2000/13/EY liitteestä IIIa väliaikaisesti poistettujen elintarvikkeiden ainesosien ja aineiden luettelosta (ETA:n kannalta merkityksellinen teksti) (EYV L 075, 22.3.2005, p.33)

Muutettu:









▼B

KOMISSION DIREKTIIVI 2005/26/EY,

annettu 21 päivänä maaliskuuta 2005,

Euroopan parlamentin ja neuvoston direktiivin 2000/13/EY liitteestä IIIa väliaikaisesti poistettujen elintarvikkeiden ainesosien ja aineiden luettelosta

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetun Euroopan parlamentin ja neuvoston direktiivin 2000/13/EY ( 1 ) ja erityisesti sen 6 artiklan 11 kohdan toisen alakohdan, sekä katsoo seuraavaa: (1) Direktiivin 2000/13/EY liitteessä IIIa vahvistetaan luettelo elintarvikkeiden ainesosista, jotka on mainittava pakkausmerkinnöissä, koska ne todennäköisesti aiheuttavat haitallisia reaktioita niille herkistyneissä henkilöissä. (2) Direktiivin 2000/13/EY nojalla komissio voi väliaikaisesti poistaa tietyt ainesosat tai niistä valmistetut tuotteet kyseisen direktiivin liitteestä IIIa siksi aikaa, kun elintarvikkeiden valmistajat tai heidän järjestönsä suorittavat tieteellisiä tutkimuksia sen varmistamiseksi, että kyseiset ainesosat tai tuotteet täyttävät kyseisestä liitteestä kokonaan poistamiselle asetetut ehdot. (3) Komissiolle on lähetetty 27 hakemusta, jotka koskevat yhteensä 34 ainesosaa tai niistä valmistettua tuotetta; niistä 32 kuuluu tämän direktiivin soveltamisalaan ja niistä on pyydetty tieteellinen lausunto Euroopan elintarviketurvallisuusviranomaiselta. (4) Euroopan elintarviketurvallisuusviranomainen katsoi hakijan toimittaman ja muun saatavilla olevan tiedon perusteella, että tietyt tuotteet tai ainesosat eivät todennäköisesti, tai kovin todennäköisesti, aiheuta haitallisia reaktioita niille herkistyneissä henkilöissä. Tietyissä tapauksissa Euroopan elintarviketurvallisuusviranomainen katsoi, että se ei voi tehdä selvää päätöstä, vaikka ilmoituksia haitallisista reaktioista ei olekaan tiedossa. (5) Tuotteet tai ainesosat, jotka täyttävät liitteestä pois jättämiselle asetetut ehdot, olisi siksi väliaikaisesti poistettava direktiivin 2000/13/EY liitteestä IIIa, sekä katsoo seuraavaa: ON ANTANUT TÄMÄN DIREKTIIVIN:







1 artikla

Poistetaan tämän direktiivin liitteessä luetellut ainesosat ja aineet direktiivin 2000/13/EY liitteestä IIIa 25 päivään marraskuuta 2007 saakka.

2 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 21 päivänä syyskuuta 2005. Niiden on toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko viipymättä.

Jäsenvaltioiden on sovellettava näitä säännöksiä 25 päivästä marraskuuta 2005.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

3 artikla

Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

4 artikla

Tämä direktiivi on osoitettu kaikille jäsenvaltioille.









LIITE







Luettelo direktiivin 2000/13/EY liitteestä IIIa väliaikaisesti poistetuista elintarvikkeiden ainesosista ja aineista Ainesosat Ainesosista valmistetut tuotteet, jotka on väliaikaisesti poistettu Gluteenia sisältävät viljat — Vehnäpohjaiset glukoosisiirapit, dekstroosi mukaan luettuna (1) — Vehnäpohjaiset maltodekstriinit (1) — Ohrapohjaiset glukoosisiirapit — Alkoholijuomien tisleissä käytettävät viljat Kananmunat — Viinissä käytettävä (kananmunasta peräisin oleva) lysotsyymi — Viinin ja siiderin valmistuksessa kirkastamiseen käytettävä (kananmunasta peräisin oleva) albumiini Kalat — ►M1 Vitamiini- ja karotenoidivalmisteiden sekä aromien kantaja-aineena käytettävä kalaliivate ◄ — Oluen, siiderin ja viinin valmistuksessa kirkastamiseen käytettävä kalaliivate tai kalaliima Soija — Täysin jalostettu soijaöljy ja -rasva (1) — Soijasta peräisin olevat luonnon tokoferolien sekoitus (E306), luonnon D-alfatokoferoli, luonnon D-alfatokoferoliasetaatti ja luonnon D-alfatokoferolisukkinaatti — Soijasta peräisin olevien kasviöljyjen fytosterolit ja fytosteroliesterit — Soijasta peräisin olevista kasvisteroleista valmistetut kasvistanoliesterit Maito — Alkoholijuomien tisleissä käytettävä hera — Laktitoli — Siiderin ja viinin valmistuksessa kirkastamiseen käytettävät maitovalmisteet (kaseiini) Pähkinät — Alkoholijuomien tisleissä käytettävät pähkinät — Alkoholijuomissa (aromina) käytettävät pähkinät (mantelit, saksanpähkinät) Selleri — Sellerinlehti- ja sellerinsiemenöljy — Sellerinsiemenuute Sinappi — Sinappiöljy — Sinapinsiemenöljy — Sinapinsiemenuute (1) Ja siitä valmistetut tuotteet, mikäli niiden valmistamiseen tarvittava käsittely ei lisää Euroopan elintarviketurvallisuusviranomaisen alkuperäiselle tuotteelle arvioimaa allergisoivuutta.